《峡山飞来寺》
明代·陈绍文

花龛摇峡水，莲宇印霞峰。宝月天香满，灵飙夜梵空。

候禅栖树鹤，护法隐池龙。莫读高僧传，真乘不可穷。

作者简介：陈绍文，字公载，自号中阁山人。南海人。锡子。明世宗嘉靖十六年（一五三七）举人，官通判。与梁公实、欧桢伯、黎瑶石、吴而待结诗社，又同游黄才伯之门。著有《中阁集》。清梁善长《广东诗粹》卷四、清温汝能《粤东诗海》卷二四有传。